Ivanec, 17.05.2019.

**PREDMET: POZIV NA ZAVRŠNU KONFERENCIJU PROJEKTA „HERE Map Makers“**

Poštovani,

pozivamo Vas na završnu konferenciju za medije i javnost na kojoj će biti predstavljeni rezultati projekta **„HERE Map Makers“**. Konferencija će se održati 22.05.2017. godine u 17:30 sati u Srednjoj školi Ivanec, Eugena Kumičića 7, u Učionici budućnosti.

Vrijednost projekta je 104.910,00 EUR-a, a financira se iz sredstava Europske unije u okviru programa ERASMUS+ KA2 Strateška partnerstva, suradnja za inovacije i razmjenu dobre prakse. Srednja škola Ivanec, kao glavni koordinator i nositelj ovog međunarodnog projekta, započela je 02.10.2017. godine provedbu projekta sa sedam partnera iz pet europskih zemalja koji će prisustvovati konferenciji:

* *HERE International BV* - (jedna od vodećih svjetskih tvrtki za izradu digitalnih karata),
* Geodetska škola Zagreb,
* Gospodarska škola Varaždin,
* Srednja gradbena, geodetska in okoljevarstvena šola Ljubljana, Slovenija
* *IES Sefarad*, Toledo, Španjolska,
* *Liceo Scientifico e Linguistoco "O. Tedone",*Italija i
* *Liceum Przymierza* *Rodzin,* Varšava, Poljska.

Cilj projekta HERE Map Makers je ojačati kapacitete škola u učenju geografskih informacijskih sustava, u skladu s modernim trendovima izrade digitalnih karata. Profesori i učenici su kroz projekt stekli nove kompetencije kroz edukacije i inovativni pristup učenju i radu s najnovijim ICT alatima, inovativnim sadržajima i metodama. Na konferenciji ćemo prikazati **rezultate projekta** – **nove digitalne karte lokalnih područja škola koje sudjeluju u projektu.**

Protokol konferencije za medije i javnost zamišljen je na slijedeći način (20-ak minuta):

1. Predstavljanje projekta (ravnateljica Srednje škole Ivanec - mr.sc. Lidija Kozina)
2. Uloga tvrtke HERE u projektu (HERE BV International, Community Manager - Andreas Herger)
3. Predstavljanje rezultata projekta – učenici Srednje škole Ivanec
4. Pitanja za novinare i zainteresirane
5. Osvježenje

Unaprijed se veselimo vašem dolasku!

Molimo vas za potvrdu svog dolaska na e-mail: info@ss-ivanec.hr

S poštovanjem,

mr.sc. Lidija Kozina, ravnateljica Srednje škole Ivanec